कुछ महत्त्वपूर्ण मुहावरे एवं उनके वाक्यों में प्रयोग ऊँट के मुँह में जीरा-बहुत कम मात्रा में कोई वस्तु देना। मोहन प्रतिदिन दस रोटियाँ खाता है, उसे दो रोटियाँ देना तो ऊँट के मुँह में जीरा देने के समान है। उल्टी गंगा बहाना—परम्परा के विपरीत काम करना। सदैव उल्टी गंगा बहाकर समाज में वैचारिक क्रान्ति नहीं लाई जा सकती। कच्चा चिट्ठा खोलना—गुप्त भेद खोलना। आपात्कालीन स्थिति ने बड़े-बड़े सफेदपोशों का कच्चा चिट्ठा खोलकर रख दिया।